फ्लैगशिप कंपनी एंटरप्राइजेज का शेयर 15% से ज्यादा बढ़ा, सेंसेक्स 449 अंक चढ़कर बंद
BSE NSE Sensex Today, Stock Market Latest Updates भारतीय शेयर बाजार में हफ्ते के तीसरे कारोबारी दिन, यानी बुधवार (1 मार्च) को तेजी देखने को मिली है। सेंसेक्स 174 अंक चढ़कर 59,136 पर खुला
भारतीय शेयर बाजार में हफ्ते के तीसरे कारोबारी दिन, यानी बुधवार (1 मार्च) को तेजी देखने को मिली। सेंसेक्स 448.96 अंक या 0.76% चढ़कर 59,411.08 पर बंद हुआ। निफ्टी में भी 146.95 अंक या 0.85% की तेजी रही। यह 17,450.90 के स्तर पर बंद हुआ।
सेंसेक्‍स के 30 में से 28 शेयर हरे निशान में बंद हुए जबकि 2 में कमजोरी रही। आज के टॉप गेनर्स में SBI, एक्सिस बैंक, इंडसइंड बैंक, टेक महिंद्रा, टीसीएस, एचसीएल टेक, टाटा स्टील, मारुति, टाटा मोटर्स शामिल हैं। टॉप लूजर्स में पावरग्रिड और HDFC बैंक रहे।
अडाणी एंटरप्राइजेज का शेयर 15.78% चढ़ा
आज अडाणी ग्रुप के सभी 10 शेयरों में जोरदार तेजी रही। ग्रुप की फ्लैगशिप कंपनी अडाणी एंटरप्राइजेज का शेयर 15.78% बढ़कर 1,579 रुपए पर बंद हुआ। ग्रीन एनर्जी, पावर, टोटल गैस, ट्रांसमिशन, विल्मर और NDTV के शेयर 5% बढ़कर बंद हुए। अडाणी पोर्ट्स में 2% की तेजी रही। वहीं ग्रुप के सीमेंट स्टॉक ACC 2.13% और अंबुजा सीमेंट 3.62% चढ़ा।
भारत के ग्रोथ अनुमान को मूडीज ने बढ़ाया
मूडीज इंवेस्टर्स सर्विस ने बुधवार को 2023 के लिए भारत की इकोनॉमिक ग्रोथ के अनुमान को 4.8% से बढ़ाकर 5.5% कर दिया। यह बढ़ोतरी बजट में कैपिटल एक्सपेंडिचर में इजाफे और बेहतर आर्थिक हालात के कारण की गई है। हालांकि, मूडीज ने 2022 के लिए भारत के ग्रोथ अनुमान को 7% से घटाकर 6.8% कर दिया है।
मंगलवार को रही थी गिरावट
इससे पहले मंगलवार (28 फरवरी) को शेयर बाजार में गिरावट देखने को मिली थी। सेंसेक्स 326 अंक गिरकर 58,962 के स्तर पर बंद हुआ था। निफ्टी भी 88 अंक टूटा, ये 17,303 के स्तर पर बंद हुआ था। सेंसेक्स के 30 शेयरों में से 20 में गिरावट और 10 में तेजी रही थी।